Aker BioMarine

Aker BioMarine er et norsk fiske- og bioteknologiselskap som utvikler og produserer krillprodukter. Per 2021 er Matts Johansen selskapets administrerende direktør. Aker BioMarine har base i Oslo, og er en del av Aker-konsernet.

Historie 
Aker BioMarine ble etablert som et selvstendig selskap i 2006, og bygger på Aker-konsernets mange-årige erfaring med dypvannsfiske. De tidligere forretningsaktivitetene var, med unntak av bioteknologiselskapet Natural, tidligere organisert under Aker Seafoods Holding, et 100 % datterselskap av Aker ASA. I 2003 begynte Aker med høsting og behandling av antarktisk krill.  Tradisjonelt var det vanskelig å høste krill på en kommersielt levedyktig og miljømessig forsvarlig måte. Aker hevder at de har løst dette problemet gjennom sin proprietære Aker ECO-HARVESTING-teknologi.

Selskapet ble notert på Oslo Børs 6. juli 2020.

Proteinfabrikk 
I juli 2021 ble det kjent at Aker BioMarine skal bygge en fabrikk som skal omgjøre krill til protein. Fabrikken skal anlegges på Drømtorp i Ski. Selskapet har budsjettert med at det vil koste over 100 millioner kroner å bygge fabrikken, og har fått et statlig tilskudd på 21, 5 millioner for å realisere planene. Fabrikken skal være ferdigbygd mot slutten av 2022.

Referanser

Eksterne lenker 
 
 

Kjell Inge Røkke
Akergruppen
Næringsliv i Bærum
Selskaper etablert i 2006
2006 i Norge